***З А П И С Н И К***

***од петтата седница на Советот на Општина Богданци,***

***одржана на 27.08.2013 година***

 Седницата се одржа во салата на Советот на Општина Богданци, со почеток во 19.30 часот.

На седницата присуствуваа 10 (десет) члена на Советот на општина Богданци од вкупно 11 (единаесет), и тоа: Блаже Шапов - претседател, Душко Енџекчев, Ристо Киров, Кристијан Тодоров, Никола Стратров, Ристо Енџекчев, Риса Бејкова, Катерина Чрчева, Борис Ванчев и Сузана Мандалова. Оправдано отсутен беше Стојан Воданов.

 На седницата беше присутен и Градоначалникот на општина Богданци, г-ца Анастасија Олумчева, Соња Маџирова, Митко Влахов и Јованка Ампова од општинската администарција.

За записничар на седницата беше одредена Даринка Минова од општинската администрација.

Претседателот на Советот, откако констатира дека има кворум за работа и одлучување на Советот ја отвори седницата и ги праша советниците дали имаат забелешки по Записникот од третата Седница, заедно со записникот од продолжението на третата седница.

Бидејќи никој не се јави за збор се премина на гласање по Записникот од 3-та Седница заедно со продолжението на истата, така што се усвои едногласно, односно со 10 (десет) Гласа „За“.

Потоа отвори дискусија по записникот од 4-та Седница, и бидејќи никој немаше забелешки се премина на гласање по истиот. Записникот од 4-та Седница се усвои со 10 (десет) Гласа „За“.

 Претседателот за работа на седницата го предложи следниот

# ДНЕВЕН РЕД

1. **Иницијатива за вклучување во процес на добивање сертификат за поволно деловно опкружување во Југоисточна Европа;**
2. **Предлог – Одлука за усвојување на програмата за енергетска ефикасност на општина Богданци за 2013-2015 година;**
3. **Предлог – Годишен План за енергетска ефикасност на општина Богданци за 2013 година;**
4. **Предлог – Одлука за усвојување на Годишниот План за Енергетска Ефикасност на општина Богданци за 2013 година;**
5. **Разгледување на финансиски извештај за приходите и расходите на жиро сметката за изборна кампања за период 11.02 до 24.04.2013, од Демократска Обнова на Македонија;**
6. **Разгледување на финансиски извештај за приходите и расходите на жиро сметката за изборна кампања за период од 03.03-19.04.2013 од Социјал Демократска Унија;**
7. **Предлог – Решение за разрешување и именување членови на Училишен одбор на СОУ „Богданци“ – Богданци како претставници на општината;**
8. **Предлог – Решение за разрешување и именување на членови на Надзорен одбор на ЈПКД „Водовод“ – Богданци;**
9. **Предлог – Решение за разрешување и именување на членови на управниот одбор на ЈП „Комунална Чистота“ – Богданци;**
10. **Предлог – Решение за разрешување и именување на член на Надзорен одбор на ЈП „Комунална Чистота“ – Богданци;**
11. **Предлог – Решение за разрешување и именување членови на Одборот за контрола на Водна заедница „Оброк“ – Богданци;**
12. **Предлог – Решение за разрешување и именување членови на Управен одбор на Водна заедница „Оброк“ – Богданци;**
13. **Предлог – Решение за разрешување и именување на член на Управниот одбор на ЈЗУ „Здравен Дом“ – Гевгелија како претставник на општината;**
14. **Предлог - Решение за разрешување и именување на членови на Управен одбор на ЈПКД „Водовод“ – Богданци;**
15. **Предлог – Решение за разрешување и именување член на управен одбор на ЈОУДГ „Коста Поп Ристов - Делчев“ Богданци;**
16. **Предлог – Одлука за садење на дрвца на млади брачни парови на денот на стапување во брак;**
17. **Предлог - Одлука за локација на која ќе се врши дејноста складирање, третман или преработка на неопасен отпад;**
18. **Предлог – Одлука за донесување на урбанистичко планска документација заради усогласување на намените од ДУП Богданци со бесправно изградени објекти и за донесување на урбанистичко планска документација со која ќе се изврши промена на трасата на сообраќајната инфраструктура или нема да се предвиди (КП 11346);**
19. **Предлог – Одлука за дополнување на Одлука за донесување на урбанистичко планска документација заради усогласување на намените од ДУП Богданци со бесправно изградени објекти и за донесување на урбанистичко планска документација со која ќе се изврши промена на трасата на сообраќајната инфраструктура (КП 9704);**
20. **Предлог – Одлука за донесување на урбанистичко планска документација заради усогласување на намените од ДУП Богданци со бесправно изградени објекти (КП 9949/1);**
21. **Предлог – Одлука за донесување на урбанистичко планска документација и вклопување на бесправните објекти во истата (КП 6694 и 6693/3);**
22. **Предлог – Одлука за донесување на урбанистичко планска документација и вклопување на бесправниот објект во истата (КП 724/1);**
23. **Предлог – Одлука за донесување на урбанистичко планска документација и вклопување на бесправниот објект во истата (КП 761);**
24. **Предлог – Одлука за донесување на урбанистичко планска документација и вклопување на бесправните објекти во истата (КП 199/2);**
25. **Предлог – Одлука за донесување на урбанистичко планска документација и вклопување на бесправните објекти во истата (КП 375 и КП 761);**
26. **Предлог – Одлука за донесување на урбанистичко планска документација со која ќе се изврши промена на трасата на сообраќајната инфраструктура или нема да се предвиди (КП 7859);**
27. **Предлог – Одлука за донесување на урбанистичко планска документација и вклопување на бесправните објекти во истата (КП 10351/1);**
28. **Предлог – Одлука за проширување на идната урбанистичко планска документација и вклопување на бесправниот објект во истата (КП 7646);**

Потоа отвори дискусија по предложениот дневен ред.

За збор се јави Ристо Киров кој побара во дневниот ред да се вметнат Советнички прашања.

Бидејќи никој друг не даде предлог за измени и дополнувања на дневниот ред, се премина на гласање по Предложениот дневен ред заедно со дополнувањето.

Истиот се усвои едногласно, односно со 10 (десет) Гласа „За“

Потоа се премина на работа по усвоениот дневен ред:

1. **Иницијатива за вклучување во процес на добивање сертификат за поволно деловно опкружување во Југоисточна Европа;**
2. **Предлог – Одлука за усвојување на програмата за енергетска ефикасност на општина Богданци за 2013-2015 година;**
3. **Предлог – Годишен План за енергетска ефикасност на општина Богданци за 2013 година;**
4. **Предлог – Одлука за усвојување на Годишниот План за Енергетска Ефикасност на општина Богданци за 2013 година;**
5. **Разгледување на финансиски извештај за приходите и расходите на жиро сметката за изборна кампања за период 11.02 до 24.04.2013, од Демократска Обнова на Македонија;**
6. **Разгледување на финансиски извештај за приходите и расходите на жиро сметката за изборна кампања за период од 03.03-19.04.2013 од Социјал Демократска Унија;**
7. **Предлог – Решение за разрешување и именување членови на Училишен одбор на СОУ „Богданци“ – Богданци како претставници на општината;**
8. **Предлог – Решение за разрешување и именување на членови на Надзорен одбор на ЈПКД „Водовод“ – Богданци;**
9. **Предлог – Решение за разрешување и именување на членови на управниот одбор на ЈП „Комунална Чистота“ – Богданци;**
10. **Предлог – Решение за разрешување и именување на член на Надзорен одбор на ЈП „Комунална Чистота“ – Богданци;**
11. **Предлог – Решение за разрешување и именување членови на Одборот за контрола на Водна заедница „Оброк“ – Богданци;**
12. **Предлог – Решение за разрешување и именување членови на Управен одбор на Водна заедница „Оброк“ – Богданци;**
13. **Предлог – Решение за разрешување и именување на член на Управниот одбор на ЈЗУ „Здравен Дом“ – Гевгелија како претставник на општината;**
14. **Предлог - Решение за разрешување и именување на членови на Управен одбор на ЈПКД „Водовод“ – Богданци;**
15. **Предлог – Решение за разрешување и именување член на управен одбор на ЈОУДГ „Коста Поп Ристов - Делчев“ Богданци;**
16. **Предлог – Одлука за садење на дрвца на млади брачни парови на денот на стапување во брак;**
17. **Предлог - Одлука за локација на која ќе се врши дејноста складирање, третман или преработка на неопасен отпад;**
18. **Предлог – Одлука за донесување на урбанистичко планска документација заради усогласување на намените од ДУП Богданци со бесправно изградени објекти и за донесување на урбанистичко планска документација со која ќе се изврши промена на трасата на сообраќајната инфраструктура или нема да се предвиди (КП 11346);**
19. **Предлог – Одлука за дополнување на Одлука за донесување на урбанистичко планска документација заради усогласување на намените од ДУП Богданци со бесправно изградени објекти и за донесување на урбанистичко планска документација со која ќе се изврши промена на трасата на сообраќајната инфраструктура (КП 9704);**
20. **Предлог – Одлука за донесување на урбанистичко планска документација заради усогласување на намените од ДУП Богданци со бесправно изградени објекти (КП 9949/1);**
21. **Предлог – Одлука за донесување на урбанистичко планска документација и вклопување на бесправните објекти во истата (КП 6694 и 6693/3);**
22. **Предлог – Одлука за донесување на урбанистичко планска документација и вклопување на бесправниот објект во истата (КП 724/1);**
23. **Предлог – Одлука за донесување на урбанистичко планска документација и вклопување на бесправниот објект во истата (КП 761);**
24. **Предлог – Одлука за донесување на урбанистичко планска документација и вклопување на бесправните објекти во истата (КП 199/2);**
25. **Предлог – Одлука за донесување на урбанистичко планска документација и вклопување на бесправните објекти во истата (КП 375 и КП 761);**
26. **Предлог – Одлука за донесување на урбанистичко планска документација со која ќе се изврши промена на трасата на сообраќајната инфраструктура или нема да се предвиди (КП 7859);**
27. **Предлог – Одлука за донесување на урбанистичко планска документација и вклопување на бесправните објекти во истата (КП 10351/1);**
28. **Предлог – Одлука за проширување на идната урбанистичко планска документација и вклопување на бесправниот објект во истата (КП 7646);**
29. **Советнички прашања.**

***Точка 1.*****Иницијатива за вклучување во процес на добивање сертификат за поволно деловно опкружување во Југоисточна Европа;**

Претседателот отвори дискусија по Иницијативата и најпрво му даде збор на Митко Влахов да даде образложение по истата.

Збор зеде Митко Влахов кој најпрво ги посочи почетоците на овој процес. Објасни дека во 2007година NALED и USAID започнуваат проект за Сертификација на општините со поволно деловно опкружување додека денес Проектот паралелно се спроведува во: Македонија, Србија, Хрватска, Босна и Херцеговина. пилот фазата се одвивала од Јануари 2012 година до крајот на јуни 2013 каде зеле учество четири општини во Република Македонија: Струмица, Велес, Струга и Штип. Додаде дека овој проект го имплементираат Заедницата на единиците на локалната самоуправа (ЗЕЛС) и Сојузот на Стопански Комори (ССК), додека учесници се Општината заедно со Бизнис секторот и Граѓанските здруженија. Се работи за проект кој трае околу една и пол година и најпрво потребно е да се даде до знаење дека општината има иницијатива за вклучување во процесот. Митко Влахов ги образложи должностите на општината во процесот на сертификација меѓу кои влегуваат: почеток на процесот, собирање и доставување на докази, посета на евалуаторите, имплементација и посета на верификационата комисија. За да се учествува во проектот услов е да се исполнуваат 12 групи на критериуми, секоја група има подгрупи на критериуми, така што вкупно има 83 критериуми. Објасни дека потребно е да се исполни најмалку 50% од секој критериум, и вкупно исполнување од најмалку 70% од критериумите. Потоа претставникот од општинската администрација ги објасни придобивките од учеството во процесот на сертификација меѓу кои влегуваат: ВИЗУЕЛЕН ИДЕНТИТЕТ (добивање на сертификат со ознака на квалитетот кои имаат право да гo користат само општините кои ги исполнуваат потребните стандарди за поволно деловно опкружување), СПЕЦИЈАЛНИ НАСТАНИ, ПРОМОЦИЈА НА ОПШТИНИТЕ и сл.Поважни партнери во промоција на општината посочи дека се дипломатскиот кор, странски и домашни стопански комори, ресорни министерства, аеродроми, институции и организации од странство, стопанственици, инвеститори и др.

За збор се јави Никола Стратров кој побара да се долови целта од учеството во овој проект.

Митко Влахов објасни дека Општина Богданци добива шанса да се вклучи во систем кој е престижен и многу влијателен за повеќе општини. Голема предност е тоа што на општинската администрација и е познато кои критериуми треба да бидат исполнети, така што потребно е Советот да даде поддршка а потоа голем дел од обврските што треба да бидат исполнети се на товар на Градоначалникот. Следен проблем е активното учество на општинската администрација, особено ЛЕР, Одделението за финансиски прашања и Одделението за урбанизам, комунални дејности и заштита на животната средина. На крај додаде дека најголема придобивка од сето ова е тоа што една мала општина ќе се промовира со туѓи пари.

Бидејќи никој друг не се јави за збор се премина на донесување Заклучок за усвојување на Иницијатива за вклучување во процес на поволно деловно опкружување.

Заклучокот се донесе со 10 (десет) Гласа „За“.

Потоа Претседателот предложи точките 2,3 и 4 од Дневниот ред да се образложат заедно, поради поврзаноста на предметот на истите.

***Точка 2. Предлог – Одлука за усвојување на програмата за енергетска ефикасност на општина Богданци за 2013-2015 година;***

***Точка 3. Предлог – Годишен План за енергетска ефикасност на општина Богданци за 2013 година;***

***Точка 4. Предлог – Одлука за усвојување на Годишниот План за Енергетска Ефикасност на општина Богданци за 2013 година;***

Претседателот отвори дискусија по точки 2,3 и 4 од дневниот ред, а најпрво му даде збор на Митко Влахов од општинската администрација.

Збор зеде Митко Влахов кој објасни дека Програмата за енергетска ефикаснот е законска обврска на општината, согласно одредбите од Законот за енергетика. Бидејќи имаме добиено Проект со UNDP се здобивме со обврската за изготвување на Програма за енергетска ефикасност и годишен план за имплементација на таа програма. Образложи дека по изготвување на Програмата согласно член 132 од Законот за енергетика истата беше доставена до Агенцијата за енергетика на РМ на мислење, од која добивме позитивно мислење во месец Мај. Рече дека Програмата содржи општи податоци за општината, цели и приоритети, финансиски план и сл. Целите на програмата посочи дека се врзани со позитивните законски прописи. Тоа што е битно во истата е дека врз основа на сите тие испитувања е изготвен Акциониот План кој е составен дел на Програмата за енергетска ефикасност. Потоа детално ги објасни активностите содржани во Годишниот план за Енергетска ефикасност. Прва активност е замена на светилките во сите институции, која ќе биде финансирана од **:** Општина Богданци, ОУ Петар Мусев, ЈОУДГ Коста Поп Ристов Делчев, СОУ„ Богданци“, и ОУ Кирил и Методиј Стојаково, со цел да се намалат трошоците за електрична енергија. Рок за реализација на оваа активност посочи дека е 2013 година. Втората активност која ја содржи планот е набавка и инсталација на нов котел и поставување на современ систем за регулирање на топлината по катови во ОУ Петар Мусев, чиј рок на реализација е 2013 година. Објасни дека котелот овде е многу стар, така што децата во зимскиот период престојуваат во многу тешки услови. Вредноста на оваа активност е во износ од околу 1.230.000 денари. Третата активност објасни дека е Јавната кампања „Штедам Енергија“ која е веќе спроведена, со цел подобрување на знаењето и свеста за значењето на енергетска ефикасност во општината. И на крај образложи за двете последни активности и тоа поставување на сончеви колектори за добивање на топла санитарна вода во ЈОУДГ „Коста Поп Ристов Делчев“ Богданци и во Детската Градинка во Стојаково чија цел е постигната енергетска ефикасност на објектите, намалени трошоци за енергија, како и подобрени услови за престој и работа. Пречка за сите овие активности рече дека е тоа што истите не се вклучени во Буџетот на општината.

За збор се јави Катерина Чрчева која посочи на тоа дека минатата година има поднесено амандмани за замена на котелот и кровната конструкција во ОУ „Петар Мусев“, па од овие причини изрази задоволство што во овој период нешто од сето тоа е внесено како активност. Праша дали е можно во наредната, 2014 година да влезе санирањето на кровната конструкција во основното училиште во Богданци.

Митко Влахов одговори дека тоа би се случило доколку дојдеме до средства до 2014 година, но дека сепак голем е проблемот со изготвување на техничка документација.

На тоа Катерина Чрчева рече дека во ваков случај ова треба да биде момент да се отпочне иницијативата за изготвување на техничка документација.

Збор зеде и Претседателот на Советот кој ја изрази својата согласност за поставување на нов котел во основното училиште во Богданци, но, дека е потребно да се испита квалитетот на столаријата за која била отпочната постапка за поставување пред некоја година. Рече дека таа е несоодветна и дека е потребно истата да се промени. Што се однесува овде до тоа што може во овој дел да стори Советот, рече дека Советот може да помогне со планирање на средства, и дека Градиначалникот е тој што треба да ја спроведе Програмата, а Советот потоа да бара Извештај за нејзина реализација.

Бидејќи немаше друга дускусија, се премина на гласање поПредлог – Одлуката за усвојување на програмата за енергетска ефикасност на општина Богданци за 2013-2015 година.

 Одлуката се донесе со 10 (десет) Гласа „За“.

Потоа се премина на гласање Предлог – Годишниот План за енергетска ефикасност на општина Богданци за 2013 година.

Годишниот План за енергетска ефикасност на општина Богданци за 2013 година се донесе со 10 (десет) Гласа „За“.

На крај се премина на гласање по четвртата точка од дневниот ред.

Одлуката за усвојување на Годишниот План за Енергетска Ефикасност на општина Богданци за 2013 година се донесе со 10 (десет) Гласа „За“.

***Точка 5. Разгледување на финансиски извештај за приходите и расходите на жиро сметката за изборна кампања за период 11.02 до 24.04.2013, од Демократска Обнова на Македонија;***

Претседателот отвори дискусија по извештајот и бидејќи никој не се јави за збор се премина на гласање по истиот.

Финансискиот извештај за приходите и расходите на жиро сметката за изборна кампања за период 11.02 до 24.04.2013, од Демократска Обнова на Македонија се усвои со 8 (осум) Гласа „За“ и 2 (два) Гласа „Воздржан“ (Ристо Киров и Никола Стратров).

***Точка 6. Разгледување на финансиски извештај за приходите и расходите на жиро сметката за изборна кампања за период од 03.03-19.04.2013 од Социјал Демократска Унија;***

Претседателот отвори дискусија по извештајот и бидејќи никој не се јави за збор се премина на гласање по истиот.

Финансискиот извештај на организаторот на изборна кампања Социјал Демократска Унија за локални избори 2013 година се донесе со 9 (девет) Гласа „За“ и 1 (еден) Глас „Воздржан“ (Ристо Киров).

***Точка 7. Предлог – Решение за разрешување и именување членови на Училишен одбор на СОУ „Богданци“ – Богданци како претставници на општината;***

Претседателот отвори дискусија.

Потоа зеде збор и објасни дека на Комисијата за мандатни прашања, избори и именувања беше донесено Предлог – Решение со кое како члнови на Училишниот одбор на СОУ „Богданци“ како претставници на општината наместо Вангелица Ванчева и Никола Анчев се предложени Пандорка Шапкарова и Тони Данаилов.

Бидејќи никој друг не се јави за збор се премина на донесување на Решениеза разрешување и именување членови на Училишен одбор на СОУ „Богданци“ – Богданци како претставници на општината.

Решението се донесе со 6 (шест) Гласа „За“ и 4 (четири) Гласа „Воздржан“ (Душко Енџекчев, Катерина Чрчева, Ристо Енџекчев и Кристијан Тодоров).

***Точка 8. Предлог – Решение за разрешување и именување на членови на Надзорен одбор на ЈПКД „Водовод“ – Богданци;***

По отворената дискусија збор зеде Претседателот кој објасни дека на Комисијата во Предлог Решението како членови на Надзорен одбор на ЈПКД „Водовод“ се предложени Петар Манолев, Страшо Олумчев и Горан Лисичков.

Потоа Катерина Чрчева праша за кои лица станува збор.

Претседателот одговори дека Петар Манолев има завршено Бизнис и Логистика, Страшо Олумчев е дипломиран машински инженер, додека Горан Лисичков е дипломиран економист.

Бидејќи никој друг не се јави за збор се премина на донесување на Решение за разрешување и именување на членови на Надзорен одбор на ЈПКД „Водовод“ – Богданци.

Решението се донесе со 6 (шест) Гласа „За“ и 4 (четири) Гласа „Воздржан“ (Душко Енџекчев, Катерина Чрчева, Ристо Енџекчев и Кристијан Тодоров).

***Точка 9. Предлог – Решение за разрешување и именување на членови на управниот одбор на ЈП „Комунална Чистота“ – Богданци;***

По отворената дискусија збор повторно зеде Претседателот, кој рече дека како членови на Управниот одбор на ЈП „Комунална Чистота“ Богданци се предлагаат Михаил Пеев и Ѓорѓе Картелов.

Ристо Енџекчев праша за каков профил на лица се работи.

Претседателот одговори дека Михаил Пеев е дипломиран економист, додека Ѓорѓе Картелов има завршено више економско.

Бидејќи никој друг не се јави за збор се премина на гласање по предлог-Решението.

Решението за разрешување и именување на членови на управниот одбор на ЈП „Комунална Чистота“ – Богданци се донесе со 6 (шест) Гласа „За“ и 4 (четири) Гласа „Воздржан“ (Душко Енџекчев, Катерина Чрчева, Ристо Енџекчев и Кристијан Тодоров).

***Точка 10. Предлог – Решение за разрешување и именување на член на Надзорен одбор на ЈП „Комунална Чистота“ – Богданци;***

Претседателот во врска со ова предлог – Решение објасни дека како член на Надзорен одбор на ЈП „Комунална Чистота“ Богданци се предлага лицето Ристо Стамнов.

Бидејќи немаше дискусија по ова Предлог – Решение се премина на гласање по истото.

Решението за разрешување и именување на член на Надзорен одбор на ЈП „Комунална Чистота“ – Богданци се донесе со 6 (шест) Гласа „За“, 1 (еден) Глас „Против“ (Душко Енџекчев) и 3 (три) Гласа „Воздржан“ (Катерина Чрчева, Ристо Енџекчев и Кристијан Тодоров).

***Точка 11. Предлог – Решение за разрешување и именување членови на Одборот за контрола на Водна заедница „Оброк“ – Богданци;***

Збор зеде Претседателот кој истакна дека за членови на Одбор за контрола ВЗ „Оброк“ Богданци повторно се предлагаат истите членови, Јован Прошев и Горан Станчев.

Бидејќи и по оваа точка немаше дискусија се премина на донесување на Решение за разрешување и именување членови на Одборот за контрола на Водна заедница „Оброк“ – Богданци.

Решението се донесе со 10 (десет) Гласа „За“.

***Точка 12. Предлог – Решение за разрешување и именување членови на Управен одбор на Водна заедница „Оброк“ – Богданци;***

Збор зеде Претседателот, кој како Претседател и на Комисијата за мандатни прашања избори и именувања објасни дека како предлог за членови во Управен одбор на ВЗ „Оброк“ се дадени лицата Љупчо Ќортошев и Иван Вангелов.

Катерина Чрчева праша дали овие лица предложени во Решението се корисници на вода од оваа водна заедница, бидејќи според неа тоа е попрактично.

Бидејќи немаше други дискусии се премина на гласање по предлогот.

Решението се донесе со 6 (шест) Гласа „За“ и 4 (четири) Гласа „Воздржан“ (Душко Енџекчев, Катерина Чрчева, Ристо Енџекчев и Кристијан Тодоров).

***Точка 13. Предлог – Решение за разрешување и именување на член на Управниот одбор на ЈЗУ „Здравен Дом“ – Гевгелија како претставник на општината;***

Претседателот истакна дека како член на УО на Здравен Дом Гевгелија е предложено лицето Илија Динев наместо поранешниот член Вангелица Ванчева.

Душко Енџекчев праша дали ова лице е исконсултирано, односно дали прифаќа да биде член на УО на јавната здравствена установа.

Претседателот одговори дека предложеното лице прифаќа да биде член на УО како претставник од Општина Богданци.

Бидејќи немаше дуги предлози се премина на гласање по Предлог –решението.

Решението за разрешување и именување на член на Управниот одбор на ЈЗУ „Здравен Дом“ – Гевгелија како претставник на општината се донесе со 10 (десет) Гласа „За“.

***Точка 14. Предлог - Решение за разрешување и именување на членови на Управен одбор на ЈПКД „Водовод“ – Богданци;***

Претседателот објасни дека за членови на Управен одбор на ЈПКД „Водовод“ Богданци од страна на Комисијата се предлагаат Томе Шапкаров, Михаил Пеев, Елена Шутарова и Ристо Стамнов.

Откако Катерина Чрчева побара објаснување за кои лица станува збор, Претседателот објасни дека лицето Томе Шапкаров има завршено Земјоделски факултет, Елена Шутарова е дипломиран машински инженер, додека Михаил Пеев е дипломиран економист.

Бидејќи немаше други дискусии се премина на гласање по предлогот.

Решението за разрешување и именување на членови на Управен одбор на ЈПКД „Водовод“ – Богданци се донесе со 6 (шест) Гласа „За“ и 4 (четири) Гласа „Воздржан“ (Душко Енџекчев, Катерина Чрчева, Ристо Енџекчев и Кристијан Тодоров).

***Точка 15. Предлог – Решение за разрешување и именување член на управен одбор на ЈОУДГ „Коста Поп Ристов - Делчев“ Богданци;***

Претседателот истакна дека како член на Управен одбор на ЈОУДГ „Коста Поп Ристов - Делчев“ Богданци се предлага Софија Прочкова.

Бидејќи немаше друга дискусија се премина на гласање така што Предлог-Решението се донесе со 6 (шест) Гласа „За“ и 4 (четири) Гласа „Воздржан“ (Душко Енџекчев, Катерина Чрчева, Ристо Енџекчев и Кристијан Тодоров).

***Точка 16. Предлог – Одлука за садење на дрвца на млади брачни парови на денот на стапување во брак;***

Претседателот отвори дискусија и најпрво и даде збор на Јованка Ампова од општинската администрација да даде образложение по истата.

Збор зеде Јованка Ампова која објасни дека се работи за усна Иницијатива од жител на општина Богданци и за таа цел општинската администрација изготви Предлог – Одлука за садење на дрвца на млади брачни парови на денот на стапување во брак. Образложи дека акцијата ќе биде доброволна и ќе се спроведува во Градскиот парк во Богданци, за оваа цел хортикултурно уреден од страна на Одделението за урбанизам, комунални работи, заштита на животната средина и јавни дејности. Потоа ги посочи забелешките по предлог – Одлуката и во врска со истите објасни дека не е момент општината да одвои средства за поставување на клупи, струја, вода и сл. Што се однесува до тоа акцијата да биде задолжителна, објасни дека општината исто така не се согласува со тоа и дека во оваа акција задолжително ќе бидат вклучени и другите населени места.

Потоа за збор се јави Сузана Мандалова која праша каде ќе биде локацијата за оваа акција во с.Стојаково.

Јованка Ампова одговори дека тоа ќе биде во дворот на црквата во Стојаково бидејќи нема планирано урбанистички локација.

На ова Сузана Мандалова одговори дека според неа, црквата не е соодветно место за спроведување на акцијата.

Кристијан Тодоров праша за какви украсни дрвца станува збор и истакна дека би требало нашето поднебје да биде погодно за нивно одгледување.

Јованка Ампова одговори дека тоа се дрвца од фамилијата туја, смарк, даница и сл.

Потоа збор зеде советникот Ристо Киров кој го истакна ставот на Комисијата за урбанизам во врска со оваа предлог-Одлука, односно дека комисијата го прифати предлогот на Градоначалникот со 4 (четири) гласа „За“.

Во врска со ова, Душко Енџекчев истакна дека познавајќи ги жителите на нашата општина, младоженците на овој ден имаат еден куп обврски, така што оваа акција би им одзела исто така доста време. Тоа што акцијата не е задолжителна му давала за право по овој предлог да се изјасни „Воздржано“.

На крај, збор зеде и Претседателот на Советот кој предложи во насловот на одлуката да се избрише зборчето „млади“ и во член 1 и член 3 од одлуката да се додадат и населените места Стојаково, Селемли и Ѓавото.

Бидејќи никој друг не се јави за збор се премина на гласање по Предлог - Одлуката заедно со предлогот на Претседателот.

Одлуката се донесе со 9 (девет) Гласа „За“ и 1 (еден) Глас „Воздржан“ (Душко Енџекчев).

***Точка 17. Предлог - Одлука за локација на која ќе се врши дејноста складирање, третман или преработка на неопасен отпад;***

Претседателот отвори дискусија и најпрво и даде збор на Соња Маџирова од општинската администрација да даде образложение по истата.

Збор зеде Соња Маџирова која образложи дека правното лице ДИ ЛАКИ ДООЕЛ има доставено барање до општина Богданци за утврдување на локацијата на која ќе се врши дејноста складирање, третман или преработка на неопасен отпад на КП 9686/1, КО Богданци. Додаде дека оваа КП е со намена Г2 лесна инустрија која е компатибилна со дејноста на барателот.

Бидејќи немаше друга дискусија се премина на гласање по предлог – Одлуката и истата се донесе со (десет) Гласа „За“.

***Точка 18. Предлог – Одлука за донесување на урбанистичко планска документација заради усогласување на намените од ДУП Богданци со бесправно изградени објекти и за донесување на урбанистичко планска документација со која ќе се изврши промена на трасата на сообраќајната инфраструктура или нема да се предвиди (КП 11346);***

Претседателот отвори дискусија по предложената одлука и најпрво и даде збор на Соња Маџирова да даде образложение по истата.

Збор зеде Соња Маџирова која образложи дека се работи за бесправни објекти на Ивановски Томе од Богданцина изградени на земјиште сосоптсвеност на две физички лица со Р Македонија. Во случајов потребно е да се усогласи намената на објектите со намените на ДУП Богданци бидејќи на истата катастаркса парцела изградени се повеќе објекти и да се промени трасата на сообраќајната инфраструктура или истата да не се предвиди.

По даденото образложение Ристо Киров истакна дека на Комисијата за урбанизам членовите немале забелешки по оваа предлог – Одлуката така по истата се изјасниле со 4 (четири) Гласа „За“.

Катерина Чрчева забележа дека во член 2 од Одлуката има техничка грешка така што наместо КП 10475 треба да стои КП 11346.

Бидејќи немаше друга дискусија по оваа точка од дневниот ред се премина на гласање по Предложената одлука.

Одлуката се донесе со 10 (десет) гласа „За“.

***Точка 19. Предлог – Одлука за дополнување на Одлука за донесување на урбанистичко планска документација заради усогласување на намените од ДУП Богданци со бесправно изградени објекти и за донесување на урбанистичко планска документација со која ќе се изврши промена на трасата на сообраќајната инфраструктура (КП 9704);***

Претседателот рече дека образложение и по оваа точка ќе даде Соња Маџирова.

 Потоа отвори дискусија.

Збор зеде Соња Маџирова која изврши презентација по предложената одлука. Се работи за легализација на објектот „Каменот“ по Барање на лицето Минев Велик, кој за да се легализира потребно е да се пренамени земјиштето на кое според ДУП Богданци, предвидено е парковско зеленило и сообраќајница. Објетот има намена угостителски објект и е изграден на земјиште сопственост на Р.Македонија.

Бидејќи немаше дискусија се премина на донесување на предложената одлука.

Истата се донесе едногласно, со 10 (десет) Гласа „За“.

***Точка 20. Предлог – Одлука за донесување на урбанистичко планска документација заради усогласување на намените од ДУП Богданци со бесправно изградени објекти (КП 9949/1);***

По отворената дускисија во врска со предложената одлука збор зеде Соња Маџирова која образложи дека во случајов се работи за легализација на бесправно изградени објекти, зграда 4 која има намена лесна индустрија, и зграда 9 и 10 кои имаат намена помошни објекти и се изградени на земјиште сопственост на РМ. Бидејќи се работи за 3 објекти изградени на иста катастарска парцела, потребно е да се усогласи намената на истите со намената на ДУП Богданци.

По излагањето на Ристо Киров за едногласното прифаќање од страна на Комисијата и на оваа предлог – Одлука, се премина на гласање по истата.

Одлуката за донесување на урбанистичко планска документација заради усогласување на намените од ДУП Богданци со бесправно изградени објекти (КП 9949/1) се донесе со 10 (десет) Гласа „За“.

***Точка 21. Предлог – Одлука за донесување на урбанистичко планска документација и вклопување на бесправните објекти во истата (КП 6694 и 6693/3);***

Откако претседателот и даде збор на Соња Маџирова, беше образложено дека во случајот се работи за објекти кои се наоѓаат во атарот на с.Селемли, помошен објект и Гаража, сопственост на лицето Дагалев Костадин. За да се легализираат, потребно е да се вклопат истите во идната урбанистичко планска документација.

Бидејќи никој не се јави за збор се премиан на гласање по предлог – одлуката.

Одлуката за донесување на урбанистичко планска документација и вклопување на бесправните објекти во истата (КП 6694 и 6693/3) се донесе со 10 (десет) гласа „За“.

***Точка 22. Предлог – Одлука за донесување на урбанистичко планска документација и вклопување на бесправниот објект во истата (КП 724/1);***

Претседателот на Советот отвори дискусија.

Збор зеде Соња Маџирова која изврши презентација по предложената одлука. Образложи дека се работи за помошен објект кој се наоѓа на браната во с.Селемли по барање на лицето Дагалев Костадин. И овој објект за да се легализира потребно е да се вклопи во идната урбанистичко планска документација.

 Одлуката за донесување на урбанистичко планска документација и вклопување на бесправниот објект во истата (КП 724/1) се донесе со 10 (десет) Гласа „За“.

***Точка 23. Предлог – Одлука за донесување на урбанистичко планска документација и вклопување на бесправниот објект во истата (КП 761);***

Претседателот отвори дискусија по предлог Одлуката, а најпрво и даде збор на Соња Маџирова со цел да ја образложи истата.

Збор зеде Соња Маџирова која објасни дека согласно Правилникот за стандарди за вклопување на бесправни објекти во урбанистичко планска документација, потребно е да се донесе урбанистичко планска документација со која ќе се вклопи бесправно изградениот објект, кој има намена домување и е изграден на земјиште сопственост на Р Македонија. Се работи за барање за легализација на лицето Рашиќ Драган од с.Селемли.

 Бидејќи никој се се јави за збор се премина на гласање по предлог – Одлуката.

 Одлуката за донесување на урбанистичко планска документација и вклопување на бесправниот објект во истата (КП 761) се донесе со 10 (десет) Гласа „За“.

***Точка 24. Предлог – Одлука за донесување на урбанистичко планска документација и вклопување на бесправните објекти во истата (КП 199/2);***

Претседателот отвори дискусија по предложената Одлука и најпрво и даде збор на Соња Маџирова да даде образложение по истата.

Збор зеде Соња Маџирова која образложи дека се работи за објект на лицето Јовановиќ Топлица од с.Селемли кој има немена домување. Објектот е изграден на КП 199/2 кој за да се легализира потребно е да се вклопи во идната урбанистичка документација.

Бидејќи никој не се јави за збор, се премина на гласање по Предлог – Одлуката.

Одлуката за донесување на урбанистичко планска документација и вклопување на бесправните објекти во истата (КП 199/2) се донесе со 10 гласа „За“.

***Точка 25. Предлог – Одлука за донесување на урбанистичко планска документација и вклопување на бесправните објекти во истата (КП 375 и КП 761);***

По отворената дискусија збор зеде Соња Маџирова која објасни дека се работи за објекти на Рашиќ Момир од с.Селемли кои за да се легализираат потребно е да се вклопат во идната урбанистичко планска документација. Објектите се со намена домување и помошен објект.

Потоа збор зеде Ристо Киров кој истакна дека Комисијата за урбанизам и по оваа предлог – Одлука се изјасни со 4 (четири) Гласа „За“.

Бидејќи немаше друга дискусија се премина на гласање.

Одлуката се донесе со 10 (десет) Гласа „За“.

***Точка 26. Предлог – Одлука за донесување на урбанистичко планска документација со која ќе се изврши промена на трасата на сообраќајната инфраструктура или нема да се предвиди (КП 7859);***

Откако Претседателот отвори дискусија, збор зеде Соња Маџирова која објасни дека на КП 7859 КО Стојаково планирано е да минува сообраќајница, но бидејќи се работи за објект со намена домување, Општината предлага советот да ја усвои одлуката. Додаде дека се работи за барање за легализација поднесено од лицето Вржалев Стојан.

 Бидејќи немаше дискусија и по оваа предлог одлука се премина на гласање по истата.

 Одлуката за донесување на урбанистичко планска документација со која ќе се изврши промена на трасата на сообраќајната инфраструктура или нема да се предвиди (КП 7859) се донесе со 10 (десет) Глас „За“.

***Точка 27. Предлог – Одлука за донесување на урбанистичко планска документација и вклопување на бесправните објекти во истата (КП 10351/1);***

Претседателот отвори дискусија.

Збор зеде Соња Маџирова која образложи дека се работи за помошен објект и Гаража изградени на КП 10351/1, на која има корисничко право на две физички лица. Спред урбанистичкиот план на оваа КП е предвидено корито на Гегова Река.

Бидејќи немаше повеќе дискусија по оваа предлог – Одлука се премина на гласање по истата.

Одлуката се донесе со 10 (десет) Гласа „За“.

***Точка 28. Предлог – Одлука за проширување на идната урбанистичко планска документација и вклопување на бесправниот објект во истата (КП 7646);***

По отворената дискусија, Соња Маџирова објасни дека се работи за објект со намена домување, сопственост на лицето Челев Асен, кој е потребно да се вклопи во идната урбанистичко планска документација.

По излагање на Претседателот на Комисијата за урбанизам, комунални дејности и заштита на животната средина за прифаќањето на оваа Предлог - Одлука без забелешки од страна на членовите со 4 (четири) Гласа „За“, се премина на гласање по истата.

Одлуката се донесе со 10 (десет) Гласа „За“.

***Точка 29. Советнички прашања.***

Претседателот отвори дискусија и објасни дека секој Советник има право да постави најмноги по две прашања.

За збор се јави Ристо Киров кој праша дали навистина е блокирана општинската сметка, и дали има излез од оваа ситуација.

Градоначалникот, Анастасија Олумчева, ја потврди блокада на сметката на општината и одговори дека моменталното раководство на АД „МЛАЗ“ нема волја да ја повлече блокадата. Објасни дека во моментов е во преговори кои можеби ќе создадат услови за излез од ваквата ситуација.

За збор повторно се јави Ристо Киров кој праша за времето на исплата на членовите на Избирачките одбори ангажирани за Локалните избори.

На ова Градоначалникот одговори дека исплатата ќе се изврши откако ќе се создадат услови за тоа, и дека постои надеж дека тоа ќе се случи во скоро време.

За збор се јави и Сузана Мандалова која праша дали е можно да се постават лежечки полицајци во с.Стојаково.

На ова беше одговорено дека ќе бидат направени напори за изготвување на програма за нивно поставување.

Збор повторно зеде советничката Сузана Мандалова која предочи дека с.Стојаково е исклучен од секаков сообраќај и дека не минува ниту една автобуска линија.

Во врска со ова Градоначалникот одговори дека има направено напори да се сретне со локалните транспортери, но средбата завршила неуспешно. Објасни дека Руле Турс ги има превземено сите линии кои претходно ги држеше АД „МЛАЗ“ Богданци, но дека и нејзе не и е познато зошто не ги минува тие релации.

Кристијан Тодоров праша од кога се провлекува долгот на општината спрема Млаз.

Градоначалникот одговори дека овој долг потекнува од 2005 година, така што има склучено договор со тројна цесија од 2006 година, и износост на долгот од 5 милиони денари од тој период до денес со сите камати достигна 12 милиони денари.

Потоа збор зеде и Претседателот на Советот кој рече дека во Богданци може да се забележи дека повеќе улици се ископани, и дека подолг временски период истите не се санирани. Рече дека овој проблем треба да се реши во поскоро време, бидејќи се наближува и почетокот на новата учебна година.

На ова Градоначалникот одговори дека во случајов се работи за крпење на улиците во Богданци и дека застојот во врска со истите е на страната на изведувачот. Објасни дека прави напори ова да продолжи во скоро време, но дека тоа нема да се случи до 01 Септември.

На второто прашање на Претседателот на Советот, до каде е општината во врска со донесените одлуки на Седници на совет за приоритети на проекти, Градоначалникот одговори дека најверојатно двата проекти ќе поминат.

Никола Стратров праша дали Градоначалникот оствари средба со инвеститорот Глигоров.

На ова Градоначалникот одговори дека има остварено средба со инвеститорот кој рекол дека најпрво ќе почека да заврши судската постапка со Комуналното Претпријатие, и дека по судската разрешница на овој спор ќе излезе со конкретни барања.

Со ова беше исцрпен дневниот ред и Седницата заврши.

**Број 07-1528/1**

**од 27.08.2013 *Претседател***

 **Богданци *на Советот на општина Богданци***

 ***Блаже Шапов***